Мы ўдала перайшлі раку па першым, не вельмі моцным лёдзе. Перабіраліся па насціле. Перайшлі дарогу Камаровічы-Гарадзяцічы, якая ўзмоцнена ахоўвалася фашыстамі. Мы зусім недалёка адышлі ад яе, як наступіў світанак. Прасоўвацца далей было немагчыма. Старэйшымі было прынята рашэнне падзяліцца на групы, і калі наступіць цемра, кожнай групе прабірацца самастойна.